**Grundejerforeningen, Kildeagerhusene, 2690 Karlslunde**.



**Årsberetning 2016.**

**Så gik endnu er år i Kildeagerhusene.**

**Her i 2017 kan grundejerforeningen fejre 10 års jubilæum.**

**”Det skal fejres”, som Lars Larsen ville have sagt. Eller skal det?**

**Kom gerne med nogle ideer til bestyrelsen.**

**Året 2016 har været et stort ”flytte ud og flytte ind”. Der har været stor udskiftning af beboere i mange huse.**

**Bestyrelsen ønsker de fraflyttede beboere held og lykke fremover i deres nye boliger og et stort VELKOMMEN til de nye beboere, hvor vi hilste på mange ved arrangementet ”julegløgg og æbleskiver”, den 2. søndag i advent.**

**Der er også flyttet lidt rundt i bestyrelsen siden generalforsamlingen.**

**Claus Bonde valgte at træde ud af bestyrelsen, da han og familien flytter fra bebyggelsen.**

**Vi vil gerne her sig ”stor tak” til Claus for hans mange år i bestyrelsen og for hans store arbejde. Held og lykke fremover – lige på den anden side af gaden.**

**Som ny næstformand blev indsat Ghita i nr. 22.**

**Her sidst på året 2016 fik vi beskåret poplerne op mod rideskolen, ligesom vi fik udskiftet indsatserne i bebyggelsens gadelampe, hvilket gav lidt mere ”lys over land”.**

**Flere beboere valgte samtidigt at få udskiftet indsatser i deres udvendige lamper.**

**Her på falderebet er der igen konstateret rotter i bebyggelsen. Greve Kommune har sat fælder op flere steder. Husk at underrette kommunen og bestyrelsen, såfremt der konstateres rottebesøg.**

**Grundejerforeningen er kommet på Facebook i en lukket gruppe og der har været livlig aktivitet omkring ”løst og fast”.**

**Vi ønsker alle et godt 2017 og opfordrer til, at der bakkes op om de aktiviteter grundejerforeningen og en række beboere inviterer til i året løb.**

**Kildeagerhusene den 1. januar 2017.**

**Bestyrelsen**